| Medaljeoversikt |
| --- |
| Konkurrerte for Slovenias flagg Slovenia |
| Skiskyting |
| Skiskyting Ungdoms-VM |
| Sølv | 2022 i USAs flagg Soldier Hollow | 6 km sprint |
| Sølv | 2022 i USAs flagg Soldier Hollow | 7,5 km jaktstart |
| Gull | 2021 i Østerrikes flagg Obertilliach | 6 km sprint |
| Gull | 2021 i Østerrikes flagg Obertilliach | 7,5 km jaktstart |
| Sølv | 2021 i Østerrikes flagg Obertilliach | 10 km indiv. |
| Sølv | 2021 i Østerrikes flagg Obertilliach | 3x6 km stafett |
| Skiskyting Vinter-EYOF |
| Gull | 2022 i Finlands flagg Vuokatti | 10 km |
| Skiskyting VM i sommerskiskyting |
| Bronse | 2021 i Tsjekkias flagg Nové Město | Sprint, jr |

**Lena Repinc** (født 8. april 2003) er en slovensk skiskyttersutøver, som representerer klubben SD Bohinj. 

Hun ble ungdomsverdensmester på sprint og jaktstart i 2021.

Idrettskarriere
---------------

### Sesongen 2018/19

Repinc deltok i ungdomsklassen under Junior-VM i skiskyting 2019 i Slovakia, og kom der på 21.-plass på sprinten, 30.-plass på jaktstarten og 37.-plass på normaldistansen. På stafetten kom Slovenia der på femteplass.

### Sesongen 2019/20

Hun deltok igjen i ungdomsklassen under Junior-VM i skiskyting 2020, og kom denne gangen på niendeplass på sprinten, sjetteplass på jaktstarten og 16.-plass på normaldistansen. Hun deltok også på Slovenias stafettlag som kom på fjerdeplass på stafetten. I februar deltok hun i skiskyting under Vinter-OL for ungdom 2020, og kom der på 22.-plass på sprinten og 52.-plass på jaktstarten. Hun deltok i IBU-cupen for junior 2019/20, der hun fikk en sjuendeplass som beste enkeltplassering, og hun kom på 73.-plass totalt med 36 poeng.

### Sesongen 2020/21

Den 14. januar 2021 deltok hun i sitt første IBU-cuprenn, og kom der på 33.-plass. Hun fikk flere topp 10-plasseringer i IBU-cupen 2020/21, og endte på 40.-plass total med 122 poeng.

Under EM i skiskyting 2021 ble hun nummer 50 på normaldistansen og nummer 64 på sprinten, og Slovenia kom på 14.-plass på miksstafetten. Hun deltok i VM i skiskyting 2021, og ble der nummer 89 på sprinten, og hun deltok også der på Slovenias stafettlag, som kom på 19.-plass. Hun fikk fire medaljer under Junior-VM i skiskyting 2021, der hun igjen deltok i ungdomsklassen. Individuelt vant hun sprinten og jaktstarten, og hun fikk sølv på normaldistansen, bak Jeanne Richard fra Frankrike. I tillegg fikk Slovenia sølv på 3 × 6 km stafett, der Repinc gikk sammen med Klara Vindišar og Kaja Zorč.

### Sesongen 2021/22

I august deltok hun i VM i sommerskiskyting 2021, som ble arrangert i Tsjekkia. Der fikk hun bronse på sprinten i juniorklassen, og hun kom på femteplass på supersprinten og jaktstarten. Hun deltok i Junior-EM i skiskyting 2022 i Pokljuka, og kom der på 16.-plass på sprinten og 13.-plass på jaktstarten. Junior-VM i skiskyting 2022 ble arrangert i Soldier Hollow i USA, og Repinc fikk der sølv på sprinten og jaktstarten, i ungdomsklassen. Hun kom på fjerdeplass på normaldistansen, og Slovenia kom på sjetteplass på stafetten. I mars deltok hun i skiskyting under Vinter-EYOF 2022, og vant der normaldistansen. Hun deltok også på sprinten, der hun kom på sjuendeplass.

I IBU-cupen 2021/22 kom hun på 123.-plass med 17 poeng.

Referanser
----------

1. 1 2 3   www.lausanne2020.sport, besøkt 12. januar 2020[Hentet fra Wikidata]
2. ↑  Biathlonworld.com - *Lena Repinc - Results 2018/2019*, besøkt 30. mars 2022.
3. ↑  Biathlonworld.com - *IBU Junior Cup - 2019/2020*, besøkt 30. mars 2020.
4. ↑  Biathlonworld.com - *IBU Cup 2020/2021*, besøkt 30. mars 2022.
5. ↑  Biathlonworld.com - *Lena Repinc - Results 2020/2021*, besøkt 30. mars 2022.
6. ↑  Biathlonworld.com - *Lena Repinc - Results 2021/2022*, besøkt 30. mars 2022.
7. ↑  Biathlonworld.com - *IBU Cup 2021/2022*

Eksterne lenker
---------------

* (en) Lena Repinc – Olympedia Rediger på Wikidata

* (en) Lena Repinc – IBU Rediger på Wikidata
* (en) Lena Repinc – Biathlonworld.com